Googol(古高尔,又译做古戈尔)系个自然数:10100,即系数目字 1 之后有 100 个 0.呢个单词系美国数学家爱德华卡斯纳(Edward Kasner)嘅九岁侄米尔顿西罗蒂(Milton Sirotta)喺 1938年创造出嚟嘅.卡斯纳喺佢嘅"数学与想象"(Mathematics and the Imagination)呢本书入面写低咗呢个概念.
喺二进制入面,佢占据咗 333 个比特大小.
Googol 对数学冇咩特别嘅意义或者有乜嘢特别嘅应用.Kasner 创造呢个词系为咗勾画出一个唔可想像咁大嘅数同无穷大之间嘅分别,佢唯一嘅角色系有时俾人用喺嚟教数学.
1938年,Googol咁大嘅数重未计到.近年嘅超级电脑已经计到Googol咁大嘅数,例如百位数嘅整数分解已经做到.
手提嘅高效科学计算机亦可以显示略逊于Googol嘅数目(例如 9.9999999 E+99,代表 9.9999999×1099,或 0.99999999 googol).而家有啲型号亦可以显示超过 99 嘅指数.
1 googol系一个比已知宇宙入面所有原子加埋重要大嘅数,宇宙粒子大约估计有 1072到1087个.因为 googol 系googolplex 嘅指数,所以要写或者储存一个 googolplex 嘅十进制数都系冇可能嘅,甚至系已知宇宙入面所有嘅材料加工成纸同墨或者磁盘都唔得.
七十个人排队入场睇演唱会,会有几多种排列方法呢?比起Googol,都唔少,有成 1.19785717 × 10100,较准确之后嘅数值系七十阶乘.
如果要画一个边长Googol嘅多边形,咁会比整个已知嘅宇宙重要大 1027 倍,咁将会非常接近圆形,甚至就系普朗克长度.
好出名嘅网上搜索引擎Google,原本叫做 googol,以表示佢嘅资料有几丰富,而家叫做 google 只系因为一张串错字嘅支票.
有人曾经整咗一部要1 Googol咁耐先转到一圈嘅时钟.